cyanic-selkie/wikianc huggingface dataset:
การเกิดสปีชีส์
การเกิดสปีชีส์ผ่าน polyploidization
Polyploidy คือการมีโครโมโซมมากกว่าคู่ เป็นกลไกที่ทำให้เกิดสปีชีส์อย่างรวดเร็วแม้อยู่ร่วมกัน เพราะลูกของสิ่งมีชีวิตเช่นนี้ เช่นที่เกิดจากการผสมพันธุ์ระหว่าง tetraploid และ diploid บ่อยครั้งมีผลเป็นลูกแบบ triploid ที่เป็นหมัน อย่างไรก็ดี polyploid ทั้งหมดก็ไม่ได้แยกเอกเทศทางเพศจากพืชที่เป็นพ่อแม่ และ gene flow ก็ยังอาจเกิดขึ้น เช่น ผ่านการผสมพันธุ์ระหว่าง triploid hybrid และ diploid ที่ให้ลูกแบบ tetraploid, หรือการผสมพันธุ์ระหว่างเซลล์สืบพันธุ์แบบ meiotically unreduced จาก diploid กับเซลล์สืบพันธุ์จาก tetraploid (ดูหัวข้อ "การเกิดสปีชีส์โดยลูกผสม" ด้วย)
มีการเสนอว่า พืชจำนวนมากและสัตว์โดยมากเคยเกิด polyploid ขึ้นในประวัติวิวัฒนาการของตน ๆ การสืบพันธุ์ของสปีชีส์แบบ polyploid ที่อยู่รอดได้มักจะเป็นแบบไม่อาศัยเพศ ผ่าน parthenogenesis หรือ apomixis และแม้จะยังไม่ทราบเหตุผล สิ่งมีชีวิตที่ไม่สืบพันธุ์ทางเพศก็มักจะเป็น polyploid มีสัตว์เลี้ยงลูกด้วยนมน้อยกรณีที่เป็น polyploid แต่โดยมากก็จะตายก่อนเกิด
การเกิดสปีชีส์โดยลูกผสม
ลูกผสมระหว่างสองสปีชีส์บางครั้งมีฟีโนไทป์พิเศษ ซึ่งอาจมีความเหมาะสมดีกว่าพ่อแม่ และดังนั้น การคัดเลือกโดยธรรมชาติก็อาจคัดเลือกสิ่งมีชีวิตเช่นนั้น ถ้าเกิดการแยกเอกเทศทางการสืบพันธุ์ ก็อาจทำให้เกิดสปีชีส์ใหม่ แต่การแยกเอกเทศทางการสืบพันธุ์ระหว่างลูกผสมกับสปีชีส์พ่อแม่ก็เป็นเรื่องยากมาก และดังนั้น จึงพิจารณาว่าเกิดน้อยมาก โดยมีเป็ดแมลลาร์ดที่เชื่อว่ามาจากการเกิดสปีชีส์โดยลูกผสม
วัดทรายมูลเมือง
อาคารเสนาสนะภายในวัด ได้แก่ หอไตรสร้างโดยช่างฝีมือชาวล้านนา ตั้งอยู่บริเวณสระน้ำ ต่อมาได้ย้ายหอไตรมาไว้ในเขตวัดในที่ตั้งปัจจุบัน ได้รับการบูรณปฏิสังขรณ์เมื่อปีฉลู วันที่ 15 พฤศจิกายน พ.ศ. 2480 ซึ่งใช้งบประมาณ 98,157 บาท วิหารศิลปะล้านนา เจดีย์ศิลปะล้านนา และกุฏิเจ้าอาวาส แบบล้านนาประยุกต์ครึ่งตึกครึ่งไม้ ปูชนียวัตถุที่สำคัญ ได้แก่ พระประธาน เป็นพระพุทธรูปทองสัมฤทธิ์ พระพุทธรูปหลูบเงิน เป็นพระที่หล่อด้วยเงินแท้ หล่อเมื่อ พ.ศ. 2430 และพระสิงห์ 1 เป็นพระพุทธรูปทองสัมฤทธิ์
การเกิดสปีชีส์
การเกิดสปีชีส์โดยลูกผสม
การเกิดลูกผสมเป็นวิธีการเกิดสปีชีส์ที่สำคัญในพืช เพราะ polyploid เกิดในพืชมากกว่าในสัตว์ polyploidy สำคัญในลูกผสมก็เพราะทำให้ผสมพันธุ์ได้ คือเพราะมีโครโมโซมสองเซต แต่ละเซตจึงสามารถจับคู่กับโครโมโซมที่เหมือนกันในช่วงไมโอซิส สิ่งมีชีวิตแบบ Polyploid ยังมีความหลากหลายทางพันธุกรรมมากกว่า ซึ่งช่วยให้หลีกเลี่ยงเหตุการณ์ inbreeding depression คือความเหมาะสมที่ลดลงเนื่องจากผสมพันธุ์ในสายพันธุ์ภายในกลุ่มประชากรเล็ก ๆ
การเกิดลูกผสมโดยไม่เปลี่ยนจำนวนโครโมโซมเรียกว่า homoploid hybrid speciation ซึ่งพิจารณาว่ามีน้อยมาก แต่ก็พบในผีเสื้อสกุล Heliconius และในต้นทานตะวัน การเกิดสปีชีส์ที่เปลี่ยนจำนวนโครโมโซมคือ polyploid speciation เป็นปรากฏการณ์ที่สามัญกว่า โดยเฉพาะในพืช
การย้ายตำแหน่งของยีน (Gene transposition)
นักพันธุศาสตร์ชาวยูเครน-อเมริกัน Theodosius Dobzhansky ผู้ศึกษาแมลงวันทองในยุคต้น ๆ ของงานวิจัยเกี่ยวกับยีนในคริสต์ทศวรรษ 1930 คาดว่า ส่วนของโครโมโซมที่เปลี่ยนตำแหน่งไปยังอีกที่หนึ่ง อาจทำให้สิ่งมีชีวิตแยกออกเป็นสองสปีชีส์ เขาได้แสดงรายละเอียดว่า ส่วนของโครโมโซมจะเปลี่ยนที่ไปได้อย่างไรภายในจีโนม แต่ส่วนที่เคลื่อนไปได้เช่นนี้ ก็สามารถทำให้ลูกผสมระหว่างสายพันธุ์เป็นหมัน ซึ่งสร้างแรงกดดันเพื่อเกิดสปีชีส์ใหม่ โดยทฤษฎีแล้ว แนวคิดของเขาดี แต่นักวิทยาศาสตร์ก็ได้ถกเถียงกันนานว่า เป็นสิ่งที่เกิดขึ้นจริง ๆ ในธรรมชาติหรือเปล่า ในที่สุด ทฤษฎีที่แข่งขันกันซึ่งระบุการค่อย ๆ สะสมการกลายพันธุ์ ก็มีหลักฐานว่าเกิดขึ้นบ่อยจนกระทั่งว่า นักพันธุศาสตร์โดยมากได้ทอดทิ้งสมมติฐานยีนที่เคลื่อนได้
แต่งานปี 2006 ก็ได้แสดงว่า ยีนที่กระโดดจากตำแหน่งหนึ่งไปยังอีกที่หนึ่งอาจมีส่วนร่วมในการเกิดสปีชีส์ใหม่ และยืนยันพิสูจน์กลไกการแยกเอกเทศทางการสืบพันธุ์ ซึ่งเป็นองค์ประกอบกุญแจสำคัญในการเกิดสปีชีส์
ประวัติและพื้นเพ
เรื่องกำเนิดสปีชีส์มีประเด็นหลัก ๆ สองอย่าง คือ เริ่มตั้งแต่ชาลส์ ดาร์วิน ความพยายามเพื่อเข้าใจสปีชีส์ต่าง ๆ โดยหลักจะมุ่งไปในประเด็นที่หนึ่ง และบัดนี้ก็มีความเห็นพ้องทั่วไปว่า ปัจจัยที่ขาดไม่ได้ในการเกิดสปีชีส์ใหม่ก็คือการแยกเอกเทศทางการสืบพันธุ์ ต่อไปบทความจะกล่าวถึงปัญหาในประเด็นที่สอง
ปัญหาของดาร์วิน ทำไมจึงมีสปีชีส์
ปัญหาอีกอย่าง ซึ่งเกี่ยวข้องกับปัญหาแรก คือการไม่มีหรือมีน้อยของรูปแบบช่วงเปลี่ยนสภาพ ดาร์วินชี้ว่า ตามทฤษฎีการคัดเลือกโดยธรรมชาติ "รูปแบบช่วงเปลี่ยนสภาพที่มากจนนับไม่ได้จะต้องเคยมีอยู่" และสงสัยว่า "ทำไม เราจึงไม่พบพวกมันเป็นจำนวนนับไม่ได้ในเปลือกโลก" เพราะสปีชีส์ที่กำหนดได้อย่างชัดเจนมีจริง ๆ ในธรรมชาติทั้งโดยพื้นที่และเวลา ซึ่งแสดงนัยว่า มีลักษณะบางอย่างของการคัดเลือกโดยธรรมชาติที่ทำงานเพื่อสร้างและธำรงสปีชีส์ต่าง ๆ
ผลของการสืบพันธุ์ทางเพศ
มีการเสนอว่า การแก้ปัญหาแรกของดาร์วินจะขึ้นอยู่กับความจริงว่า การสืบพันธุ์ทางเพศนอกสายพันธุ์จะมีราคาในตนเองเพราะทำให้หายาก โดยจะเกิดดังต่อไปนี้ คือ ตามความลาดชัน (gradient) ของทรัพยากร หากมีสปีชีส์ต่างหาก ๆ จำนวนมากที่วิวัฒนาการเกิดขึ้น โดยแต่ละสปีชีส์ปรับตัวเข้าได้อย่างเฉพาะเจาะจงในส่วนแคบ ๆ ของความลาดชันนั้น แต่ละสปีชีส์ก็จำเป็นต้องมีสมาชิกเพียงไม่กี่หน่วย การหาคู่ภายใต้สถานการณ์นี้อาจยากเพราะหน่วยสิ่งมีชีวิตที่อยู่ใกล้ ๆ เป็นสมาชิกของสปีชีส์อื่น แต่ถ้าภายใต้สถานการณ์เช่นนี้ สปีชีส์หนึ่งเกิดมีสมาชิกเพิ่มขึ้นโดยบังเอิญ (โดยมีผลเสียต่อสปีชีส์ข้าง ๆ ถ้าทรัพยากรถูกใช้จนหมด) นี่ก็จะทำให้หาคู่ได้ง่ายอย่างทันทีทันใด ส่วนสมาชิกของสปีชีส์ข้าง ๆ ที่จำนวนได้ลดลง ก็จะมีปัญหามากขึ้นในการหาคู่ และดังนั้น ก็จะจับคู่ได้บ่อยครั้งน้อยกว่าสปีชีส์ที่มีจำนวนมากกว่า ซึ่งมีผลบานปลาย คือสปีชีส์ที่ใหญ่กว่าจะใหญ่ขึ้นโดยเป็นผลเสียของสปีชีส์ที่มีจำนวนน้อยกว่า ซึ่งในที่สุดก็จะสูญพันธุ์ ในที่สุด ก็จะเหลือสปีชีส์เพียงไม่กี่ชนิด แต่ละชนิดล้วนต่างจากสปีชีส์อื่น ๆ ความหายากไม่ใช่มีผลเพียงแต่การไม่สามารถหาคู่ได้ แต่ยังมีราคาโดยอ้อมอื่น ๆ เช่นราคาของการสื่อสารเพื่อหาคู่เมื่อมีกลุ่มประชากรที่หนาแน่นน้อย
ความหายากยังมีราคาอื่น ๆ ลักษณะที่มีน้อยไม่ค่อยจะมีประโยชน์ ในกรณีโดยมาก นี่เป็นการกลายพันธุ์ที่แสดงออก ซึ่งเกือบแน่นอนว่าจะมีผลลบ ดังนั้น สัตว์มีเพศจึงจำเป็นต้องหลีกเลี่ยงคู่ที่มีลักษณะที่น้อยหรือแปลก และกลุ่มประชากรสิ่งมีชีวิตที่มีเพศจึงละทิ้งลักษณะฟีโนไทป์ที่น้อยหรือไม่สำคัญ ทำให้รูปร่างภายนอกปรากฏเหมือน ๆ กัน เช่นดังที่พบในนกกระเต็นน้อยพันธุ์ Ispidina picta (ตามรูป)
ความเหมือน ๆ กันที่น่าทึ่งระหว่างสัตว์ที่โตแล้วในสปีชีส์ที่มีเพศ จึงสามารถทำให้เขียนหนังสือระบุนก สัตว์เลี้ยงลูกด้วยนม สัตว์เลื้อยคลาน แมลง และอื่น ๆ ที่อาจแสดงสปีชีส์ที่กล่าวถึงในรูปเดียว (หรือสองรูป ถ้าตัวผู้ตัวเมียต่างกัน) เมื่อกลุ่มประชากรได้กลายเป็นเหมือน ๆ กันซึ่งเป็นเรื่องปกติในสปีชีส์โดยมาก สมาชิกในสปีชีส์ก็จะเลี่ยงผสมพันธุ์กับสมาชิกกลุ่มอื่น ๆ ที่มีลักษณะรูปร่างต่างจากตนเอง ดังนั้น การหลีกเลี่ยงคู่ที่แสดงลักษณะทางฟีโนไทป์ที่มีน้อยหรือแปลกในที่สุดก็จะนำไปสู่การแยกเอกเทศทางการสืบพันธุ์ ซึ่งเป็นหลักสำคัญหนึ่งในการเกิดสปีชีส์
เทียบกับสิ่งมีชีวิตที่สืบพันธุ์โดยไม่อาศัยเพศ ซึ่งไม่มีราคาเนื่องกับความหายาก จึงได้ประโยชน์จากการปรับตัวแบบละเอียด ดังนั้น สิ่งมีชีวิตที่ไม่มีเพศบ่อยครั้งจะมีความแตกต่างที่สืบต่อกัน (บ่อยครั้งในทิศทางต่าง ๆ กัน) ที่ดาร์วินคิดว่า กระบวนการวิวัฒนาการควรจะสร้าง เป็นสิ่งมีชีวิตที่จัดกลุ่มเป็นสปีชีส์ได้ยากมาก
อัตราการเกิดสปีชีส์
มีข้อถกเถียงที่ยังไม่ยุติว่า การเกิดสปีชีส์มีอัตราเท่าไรตามธรณีกาล นักชีววิทยาวิวัฒนาการเป็นบางส่วนอ้างว่า จะเป็นไปค่อนข้างสม่ำเสมอและค่อยเป็นค่อยไปตามเวลา เป็นสมมติฐานที่เรียกว่า วิวัฒนาการในสายพันธุ์แบบค่อยเป็นค่อยไป (phyletic gradualism)
แต่ก็มีนักบรรพชีวินวิทยาอื่น ๆ ที่อ้างว่า สปีชีส์ต่าง ๆ จะไม่ค่อยเปลี่ยนเป็นระยะเวลานาน ๆ และการเกิดสปีชีส์จะระเบิดขึ้นในช่วงเวลาค่อนข้างสั้น ๆ เป็นสมมติฐานที่เรียกว่า ดุลยภาพเป็นพัก ๆ (punctuated equilibrium) (ดูรูป และดูเพิ่มที่หัวข้อ "ปัญหาของดาร์วิน ทำไมจึงมีสปีชีส์")
วิวัฒนาการเป็นพัก ๆ
วิวัฒนาการสามารถเกิดขึ้นอย่างรวดเร็วมาก ดังที่พบในการสร้างสัตว์และพืชเลี้ยงในช่วงระยะสั้นมากเทียบกับธรณีกาล เพราะเป็นเพียงแค่ไม่กี่หมื่นปี ตัวอย่างเช่น ข้าวโพด (Zea mays) ได้สร้างขึ้นจากข้าวโพดป่าในเม็กซิโกภายในไม่กี่พันปี เริ่มเมื่อประมาณ 7,000-12,000 ปีก่อน ความรวดเร็วเช่นนี้จึงสร้างปัญหาว่า อัตราวิวัฒนาการในระยะยาวทำไมจึงช้ากว่าเท่าที่จะเป็นไปได้ตามทฤษฎีอย่างมาก
กระบวนการวิวัฒนาการเป็นสิ่งที่เกิดขึ้นต่อสปีชีส์หรือต่อกลุ่ม ไม่ใช่เป็นสิ่งที่วางแผนหรือต้องพยายามทำเหมือนในทฤษฎีของลามาร์ก การกลายพันธุ์ที่กระบวนการอาศัยเป็นเหตุการณ์สุ่ม และนอกจากการกลายพันธุ์เงียบ (silent mutation) ซึ่งไม่มีผลต่อระบบการทำงานหรือรูปลักษณ์ของสิ่งมีชีวิต ปกติก็จะมีผลเสีย และโอกาสมีประโยชน์ในอนาคตก็น้อยมาก ดังนั้น แม้สปีชีส์หรือกลุ่มอาจได้ประโยชน์จากสมรรถภาพในการปรับตัวให้เข้ากับสิ่งแวดล้อมใหม่โดยสะสมความแตกต่างทางพันธุกรรมจำนวนมาก แต่นี่กลับเป็นความเสียหายต่อสิ่งมีชีวิตโดยเฉพาะ ๆ ผู้ต้องสืบทอดการกลายพันธุ์เช่นนี้จนกระทั่งการกลายพันธุ์ส่วนน้อยที่พยากรณ์ไม่ได้ ในที่สุดช่วยในการปรับตัวดังที่ว่า ดังนั้น วิวัฒนาการจึงต้องคัดเลือกกลุ่ม (group selection) ซึ่งเป็นไอเดียที่นักชีววิทยาบางท่านไม่เห็นด้วยรวมทั้ง George C. Williams , John Maynard Smith , และริชาร์ด ดอว์กินส์ ว่ามีผลเสียทางการคัดเลือกต่อสิ่งมีชีวิตที่มีโดยเฉพาะ ๆ
ดังนั้น การแก้ปัญหาที่สองของดาร์วินก็อาจเป็นดังนี้ ถ้าสิ่งมีชีวิตที่มีเพศเสียประโยชน์เมื่อสืบทอดการกลายพันธุ์ไปยังลูกหลาน มันก็จะหลีกเลี่ยงคู่ซึ่งอาจกลายพันธุ์เพราะมีลักษณะที่แปลกหรือไม่ปกติ การกลายพันธุ์ที่มีผลต่อรูปลักษณ์ภายนอกจึงไม่ค่อยสืบทอดไปยังรุ่นต่อไป ดังนั้น จึงไม่ต้องสอบผ่านการคัดเลือกโดยธรรมชาติ และวิวัฒนาการก็จะหยุดหรือลดลงอย่างสำคัญโดยปริยาย ตามสมมติฐานนี้ การกลายพันธุ์ที่สามารถสะสมในกลุ่มประชากร ก็คือแบบที่ไม่มีผลซึ่งเห็นได้ต่อรูปลักษณ์ภายนอกหรือต่อการใช้ชีวิต (คือเป็นการกลายพันธุ์เงียบหรือที่ไม่ให้ผลได้ผลเสีย) เป็นการกลายพันธุ์ซึ่งสามารถใช้สืบร่องรอยความสัมพันธ์และเวลาที่เกิดขึ้นของกลุ่มสิ่งมีชีวิตและสปีชีส์
สมมติฐานนี้โดยนัยแสดงว่า วิวัฒนาการจะเกิดขึ้นก็ต่อเมื่อไม่สามารถเลี่ยงคู่ที่กลายพันธุ์เช่น เมื่อมีคู่ให้เลือกน้อยมาก ซึ่งมีโอกาสเกิดขึ้นมากที่สุดในกลุ่มประชากรที่เล็กและอยู่แยกต่างหาก และสามัญที่สุดในเกาะเล็ก ๆ ในหุบเขา ทะเลสาบ ระบบน้ำ หรือถ้ำที่อยู่ไกล ๆ หรือในช่วงหลังเหตุการณ์การสูญพันธุ์ครั้งใหญ่ ภายใต้สถานการณ์เหล่านี้ ไม่ใช่แต่จะเลือกคู่ได้จำกัดเท่านั้น เพราะคอคอดประชากร ปรากฏการณ์ผู้ก่อตั้ง การเปลี่ยนความถี่ยีนอย่างไม่เจาะจง ก็ล้วนแต่เป็นเหตุให้เกิดความเปลี่ยนแปลงแบบสุ่มอย่างรวดเร็วในกลุ่มยีนของประชากรที่อยู่แยกต่างหาก นอกจากนั้น การมีลูกผสมกับสปีชีส์ที่สัมพันธ์กันและติดอยู่ในแหล่งที่อยู่เดียวกันยังอาจเพิ่มการเปลี่ยนแปลงของยีน ถ้ากลุ่มประชากรที่แยกอยู่เช่นนี้ รอดชีวิตจากเหตุการณ์วุ่นวาย แล้วต่อมาแพร่พันธุ์เข้าไปในวิถีชีวิตในนิเวศน์ที่ไม่มีสัตว์อื่นอยู่ หรือในวิถีชีวิตที่มันได้เปรียบคู่แข่งขัน ก็จัดได้ว่าเป็นสปีชีส์ใหม่หรือสปีชีส์ย่อยที่ได้เกิดขึ้นแล้ว
นี่จะเป็นเหตุการณ์ที่เกิดขึ้นอย่างฉับพลันถ้ามองไกลเป็นธรณีกาล ต่อมา การกลับมาหลีกเลี่ยงคู่ที่กลายพันธุ์ ก็จะมีผลระงับกระบวนการวิวัฒนาการอีก โดยดูเหมือนจะยืนยันสมมติฐานดุลยภาพเป็นพัก ๆ บันทึกซากดึกดำบรรพ์ของการเปลี่ยนสภาพทางวิวัฒนาการปกติจะเป็นสปีชีส์ที่อยู่ดี ๆ ก็ปรากฏขึ้น แล้วในที่สุดก็หายไปหลังเกิดเป็นแสน ๆ หรือล้าน ๆ ปี โดยไม่ปรากฏความเปลี่ยนแปลงทางภายนอกในระหว่าง
หากแสดงเป็นกราฟ สปีชีส์ซากดึกดำบรรพ์เหล่านี้สามารถแสดงเป็นเส้นแนวนอน ที่ความยาวแสดงว่าแต่ละสปีชีส์อยู่ได้นานขนาดไหน แนวนอนของเส้นจะระบุความไม่เปลี่ยนแปลงของลักษณะภายนอกของสปีชีส์นั้นในกราฟ ในช่วงที่สปีชีส์หนึ่งยังมีชีวิตอยู่ สปีชีส์ใหม่ ๆ ก็จะปรากฏเป็นระยะ ๆ โดยสุ่ม แต่ละสปีชีส์จะดำรงอยู่เป็นแสน ๆ ปีก่อนจะหายไปโดยที่ไม่ได้เปลี่ยนรูปแบบภายนอก ความสัมพันธ์ระหว่างสปีชีส์ที่อยู่ร่วมกันโดยทั่วไปจะกำหนดไม่ได้ นี่ก็เห็นได้ในแผนภูมิวิวัฒนาการสปีชีส์มนุษย์ตามกาลเวลา เริ่มตั้งแต่มนุษย์แยกออกจากสายพันธุ์ที่ต่อมาวิวัฒนาการเป็นไพรเมตที่ใกล้ชิดสุด คือ ชิมแปนซี
ออสการ์ นีเอไมเยร์
ออสการ์ รีเบย์รู จี อัลเมย์ดา นีเอไมเยร์ โซอาริส ฟิลยู (Oscar Ribeiro de Almeida Niemeyer Soares Filho) หรือ ออสการ์ นีเอไมเยร์ เกิดเมื่อวันที่ 15 ธันวาคม ค.ศ. 1907 เป็นสถาปนิกชาวบราซิล ที่ถูกยกย่องว่าเป็น 1 ในบุคคลสำคัญในวงการสถาปัตยกรรมสมัยใหม่ เขาเป็นผู้บุกเบิกในการค้นพบความเป็นไปได้ในการใช้คอนกรีตเสริมแรงอย่างเดียวในการทำให้เกิดผลกระทบด้านสุนทรียศาสตร์
ผลงานอาคารของเขามักมีเอกลักษณ์เรื่องพื้นที่ที่มโหฬารและแสดงถึงการผสมผสานปริมาตรและที่ว่าง ที่จะสร้างรูปแบบอย่างไม่มีแบบแผนและมักจะรับน้ำหนักโดยไพโลติ ทั้งยังได้รับการยกย่องและเสียงวิจารณ์ว่าเป็น "อนุสาวรีย์แห่งประติมากรรม" เขายังได้รับยกย่องว่าเป็นศิลปินผู้ยิ่งใหญ่และหนึ่งในสถาปนิกผู้เยี่ยมยอดในยุคของเขา ผลงานอันโด่งดังของเขาเช่นอาคารสาธารณะจำนวนมากที่ออกแบบในกรุงบราซิเลีย เมืองมรดกโลก และสำนักงานใหญ่สหประชาชาติในนครนิวยอร์ก เป็นต้น
ธรรมะและอธรรม
ธรรมะและอธรรม เป็นหนึ่งในใจความหลักที่ใช้กันโดยทั่วไปในงานเขียนวรรณกรรม และใช้เป็นมาตรฐานโดยทั่วไปที่ใช้ในการวัดอุปนิสัยของมนุษย์ ความขัดแย้งระหว่างธรรมะ และอธรรมจะมีส่วนเกี่ยวพันกับตัวแปรหลายประการ ซึ่งเป็นการต่อสู้ระหว่างปัจเจกชนหรือแนวคิด โดยฝ่ายหนึ่ง คือ ฝ่ายธรรมะ และอีกฝ่ายหนึ่ง คือ ฝ่ายอธรรม และอีกส่วนหนึ่งคือความขัดแย้งภายในจิตใจของมนุษย์ โจเซฟ คอนราดได้กล่าวถึงมนุษย์ทุกคนว่า "มีความชั่วร้ายแฝงอยู่ในตัว"
จาง หลิงเฮ่อ
จาง หลิงเฮ่อ 张凌赫 (Zhang LingHe) เป็นนักแสดงดาวรุ่งชาวจีน เกิดเมื่อวันที่ 30 ธันวาคม ปี 1997 ในปี ค.ศ. 2020 ได้เซ็นสัญญาเข้าเป็นนักแสดงในสังกัด Star times Entertainment และได้เปิดตัวในฐานะนักแสดงกับบทนำในละครเรื่อง Maiden Holmes (ซูฉือ ใต้เท้าสาวยอดนักสืบ)
ประวัติ
จาง หลิงเฮ่อ 张凌赫 (Zhang LingHe) ชื่อเดิมคือ 张家玮 (Zhang Jiawei) เกิดเมื่อวันที่ 30 ธันวาคม ปี 1997 ที่เมืองอูซี มณฑลเจียงซู ประเทศจีน น้ำหนัก61 กิโลกรัม ส่วนสูง 189 เซนติเมตร
ศิษย์เก่าโรงเรียนมัธยมต้น Tianyi โรงเรียนชื่อดังแห่งเมืองอูซี เก่งคณิตศาสตร์และฟิสิกส์ เคยชนะได้อันดับสองในการแข่งขันฟิสิกส์ระดับจังหวัด จบการศึกษาสาขาวิศวกรรมไฟฟ้าที่มหาวิทยาลัย Nanjing Normal University และเป็นสมาชิกสมาคมการบินและอวกาศ ชื่อแฟนด้อมของเขาคือ Welder Wire ที่แปลว่า ลวดเชื่อม มาจากสาขาที่เขาเรียน ถึงจะจบสาขาวิศวะ แต่หลังจากได้เจอต้นสังกัด Star Times 众星时代传媒 เขาก็เบนเข็มมาสนใจด้านการแสดง
จางหลิงเฮ่อเป็นหนึ่งในนักแสดงที่ไม่ได้จบสาขาการแสดง แต่มีความเชี่ยวชาญทางวิทยาศาสตร์ ด้วยพรสวรรค์และรูปลักษณ์อันหล่อเหลา บวกกับความสูงที่โดดเด่น ทำให้เขาได้รับบทเป็นพระเอกตั้งแต่ซีรีส์เรื่องแรกที่เข้าวงการในปี 2020 กับซีรีส์ ซูฉือ ใต้เท้าสาวยอดนักสืบผ่านมาเกือบสามปีในวงการบันเทิง เขาเคยได้รับรางวัลนักแสดงดาวรุ่งหน้าใหม่จากงาน Golden Bud Network Film and Television Festival ครั้งที่ 5 (2021) และ รางวัลนักแสดงผู้มีศักย​ภาพ​และ​พัฒนาการ​ยอดเยี่ยม​แห่ง​ปี​จากงาน Weibo Night 2022 (2023)
ยิน ลี่หฺวา
ยิน ลี่หฺวา (陰麗華; ค.ศ. 5–64) ฐานันดรศักดิ์ว่า จักรพรรดินีกวังเลี่ย (光烈皇后) เป็นจักรพรรดินีสมัยราชวงศ์ฮั่นตะวันออก เป็นมเหสีองค์ที่สองของจักรพรรดิฮั่นกวังอู่ (汉光武帝) แต่เสกสมรสกับฮั่นกวังอู่ก่อนกั่ว เชิ่งทง (郭聖通) มเหสีองค์แรก ความงามและนอบน้อมของยิน ลี่หฺวา เป็นที่เลื่องลือ พระนามที่ยิน ลี่หฺวา ได้รับหลังสิ้นพระชนม์แล้วเป็นจุดเริ่มต้นค่านิยมที่จะเฉลิมพระนามจักรพรรดินีที่สิ้นพระชนม์แล้วด้วยบางส่วนของพระนามที่พระสวามีได้รับหลังสวรรคตประกอบกับอักษรเพิ่มเติมเพื่อพรรณนาคุณลักษณะ แทนที่ประเพณีเดิมตั้งแต่สมัยราชวงศ์ฮั่นตะวันตกที่ใช้พระนามหลังสวรรคตของพระสวามีเพียงอย่างเดียว
พ.ศ. 2438
พุทธศักราช 2438 (นับแบบใหม่) ตรงกับปีคริสต์ศักราช 1895 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน
ไม่เคยรัก
ไม่เคยรัก (Bachelor in Love) เป็นภาพยนตร์ไทย ที่ออกฉายเมื่อปี พ.ศ. 2483 เป็นภาพยนตร์เสียงในฟิล์มอันดับที่ 24 ของภาพยนตร์เสียงศรีกรุง นำแสดงโดย จำรัส สุวคนธ์ และ เบ็ญจา รัตนกุล นางเอกชื่อดังอีกคนหนึ่งของศรีกรุง ประพันธ์เพลงและกำกับการแสดง โดย พรานบูรพ์
เพลงประกอบ
เพลงประกอบภาพยนตร์ประพันธ์เพลงโดย พรานบูรพ์ และขับร้องโดย จำรัส สุวคนธ์
เคคอมสเตเดียม
เคคอมสเตเดียม (KCOM Stadium) เดิมชื่อ เคซีสเตเดียม เป็นสนามกีฬาอเนกประสงค์ตั้งอยู่ใน คิงส์ตันอะพอนฮัลล์ ประเทศอังกฤษ ถูกวางแผนการก่อสร้างตั้งแต่ช่วงปลายยุค 1990 โดยสร้างเสร็จเมื่อปี พ.ศ. 2545 ด้วยเงินทุน 44 ล้านปอนด์ ชื่อสนามถูกตั้งชื่อตามผู้สนับสนุนหลักคือ เคซี หรือ คิงส์ตันคอมมูนิเคชันส์ ซึ่งเป็นผู้ให้บริการโทรคมนาคม และในอนาคตมีแผนการต่อเติมให้สามารถจุผู้คนได้ 32,000 คน
กลอเรีย เอสเตฟาน
ประวัติ
เมื่ออายุ 2 ขวบต้องระหกระเหินไปอยู่สหรัฐอเมริกา เพราะเกิดความวุ่นวายทางการเมืองในคิวบา ช่วงที่พล.อ.ฟีเดล กัสโตร ขึ้นปกครองประเทศ ขณะที่พ่อของกลอเรียเป็นทหารของอีกฝ่าย เมื่อย้ายมาไมแอมีแล้ว พ่อของกลอเรียได้เข้าร่วมกองทัพสหรัฐ โดยไปรบสงครามเวียดนาม เมื่อกลับมาพ่อจึงล้มป่วย
ในช่วงวัยรุ่น กลอเรียฝันอยากเป็นนักจิตวิทยา จึงขอทุนและได้เรียนที่มหาวิทยาลัยไมแอมี ในปี 2518 ตั้งอกตั้งใจเป็นนักศึกษาที่ดี แต่ด้วยความที่ลึก ๆ แล้วรักเสียงดนตรี จึงเข้าร่วมร้องเพลงกับวงดนตรีคิวบา-อเมริกัน ชื่อ ไมแอมีละตินบอยส์ เธอได้เป็นแฟนกับเอมีลีโอ เอสเตฟาน นักดนตรีที่เล่นคีย์บอร์ด ซึ่งเข้ามาช่วยเทรนการร้องเพลงและลีลาการแสดงบนเวที ในที่สุดเธอจึงเข้าร่วมวงกับงานกับเอมีลีโอในปี 2521 ในขณะที่เธออายุ 21 ปี
ในปี 2532 กลอเรียจึงมีโอกาสออกอัลบั้มในฐานะศิลปินเดี่ยว ซิงเกิล Don"t Wanna Lose You โด่งดังขึ้นอันดับ 1 ของชาร์ตอเมริกา
ชื่อเสียงของกลอเรียฉุดไม่อยู่นับแต่นั้น อัลบัมและซิงเกิลของเธอทุกชุดมีเสียงตอบรับที่ดีมากทั้งในด้านการขายและรางวัลทั้งได้แสดงบนเวทีสำคัญอย่างมหกรรมโอลิมปิกหรือการแข่งขันซูเปอร์โบลส์ ขณะที่ชีวิตครองครัวยังหวานชื่น เมื่อมีพยานรักเป็นลูกชายชื่อ นายิบ ในปี 2523 และเอมิลี่ มารี ในปี 2537
ในปี พ.ศ. 2542 เธอได้ร่วมงานกับวงบอยแบนด์ เอ็นซิงค์ ในเพลงประกอบภาพยนตร์เรื่อง Music of The Heart เพลง “Music Of My Heart” ขึ้นชาร์ทบิลบอร์ดในอันดับที่ 2 และถูกเสนอชื่อเข้าชิงรางวัลออสการ์ด้วย
ดิสคัฟเวอรี่โฮมแอนด์เฮลท์
ดิสคัฟเวอรี่โฮมแอนด์เฮลท์ คือช่องรายการที่ออกฉายในภูมิภาคเอเชียและรวมถึงประเทศอังกฤษ โดยเป็นช่องรายการสารคดีสำหรับผู้หญิง ที่นำเสนอเรื่องราวต่างๆ เช่น แฟชั่น สุขภาพ ความงาม การออกกำลังกาย สุขอนามัย และอีกมากมาย ในประเทศไทย สามารถรับชมช่อง Discovery Home & Health ได้ผ่านทาง TrueVisions ในแพ็คเกจตามสั่ง ช่อง 51
Discovery Home & Health นั้น สามารถรับชมได้ในประเทศอังกฤษ ออสเตรเลีย ไอร์แลนด์ ฮ่องกง ฟิลิปปินส์ บราซิล นิวซีแลนด์ ละตินอเมริกา ไทย และมาเลเซีย
กฎหมายศาสนจักร
กฎหมายศาสนจักร (Canon law) เป็นคำที่หมายถึงกฎหมายทางการปกครองภายในองค์การคริสเตียนรวมถึงบรรดาสมาชิก โดยเฉพาะในคริสตจักรโรมันคาทอลิก อีสเติร์นออร์โธด็อกซ์ และแองกลิคัน กฎที่ใช้ในการปกครองเป็นกฎที่ได้รับการอนุมัติ หรือตีความหมายเมื่อมีข้อขัดแย้งซึ่งแต่ละคริสตจักรก็จะมองกันคนละแง่ ตามปกติแล้วการอนุมัติก็จะทำโดยสภาสังคายนาสากลก่อนที่จะนำไปปฏิบัติในคริสตจักรโดยทั่วไป
สนูปี้
สนูปี้ (Snoopy) เป็นตัวละครในการ์ตูนสั้นที่มีมายาวนานเรื่อง พีนัตส์ โดยชารล์ เอ็ม ชูลซ์ สนูปี้เป็นสุนัขพันธุ์บีเกิล สัตว์เลี้ยงของชาร์ลี บราวน์ ตัวละครสนูปี้เริ่มบทบาทในการ์ตูนสั้นโดยเป็นเพียงสุนัขธรรมดาทั่วไป แต่ในที่สุดก็ถือว่าเป็นตัวละครที่มีชีวิตชีวาที่สุด และถือเป็นตัวละครตัวหนึ่งที่เป็นที่จดจำมากที่สุดในการ์ตูน แบบวาดดั้งเดิมของสนูปี้ได้ลอกเลียนแบบเล็กน้อยจาก สไปก์ สุนัขในวัยเด็กของชูลซ์
สนูปี้เป็นสุนัขช่างฝัน ชอบนอนอาบแดดบนหลังคาบ้านตัวเอง ชอบจินตนาการว่าตัวเองเป็นนักบินรบในสงครามโลกครั้งที่ 1 ที่สู้กับเรด บารอน
แหล่งข้อมูลอื่น
Die Peanuts Peanuts
ต้อ (แก้ความกำกวม)
ต้อ หมายถึง โรคอย่างหนึ่งเกิดที่ลูกตา ทําให้ตาพิการมองอะไรไม่เห็นชัดเจนหรืออาจทําให้ตาบอดได้ มีหลายชนิด ได้แก่
รายชื่อประเทศในทวีปเอเชียเรียงตามประชากร
นี่คือรายชื่อประเทศในทวีปเอเชียเรียงตามประชากรโดยจากการสำมะโนประชากร
แอนดริว เกร้กสัน
แอนดริว เกร้กสัน (ชื่อเดิม: แอนดริว ชาลี เกร้กสัน; เกิด 1 กันยายน พ.ศ. 2521) ชื่อเล่น แอนดริว เป็นนักแสดงลูกครึ่งไทย-อังกฤษ เข้าสู่วงการบันเทิงตั้งแต่อายุ 13 ปี โดยคำชักชวนของ พจน์ อานนท์ ซึ่งพบแอนดริวในขณะที่กำลังเล่นเกมส์อยู่แถวบ้านย่านสุขุมวิท มีผลงานครั้งแรกคือการถ่ายแบบ, ถ่ายโฆษณาฮานามิกับไมโล
ประวัติ
จากนั้นในปี 2536 ได้แสดงภาพยนตร์เรื่องแรกคือ กองร้อย 501 ริมแดง แสดงคู่กับ คลาวเดีย จักรพันธุ์ บิลลี่ โอแกน สิเรียม ภักดีดำรงฤทธิ์ อรุณ ภาวิไล และ หม่ำ จ๊กมก และได้เล่นละครเรื่องแรกคือ สิบหนึ่งเพื่อนกัน เขามีผลงานสร้างชื่อจากละคร ธรณีนี่นี้ใครครอง จากนั้นก็มีชื่อเสียงอย่างมากในละครเรื่อง ลูกไม้ไกลต้น และ ทางผ่านกามเทพ ต่อมาเขาได้ก้าวเข้ามาสู่ฐานะผู้จัดละครในนามบริษัทของตนเองที่ใช้ชื่อว่า มานา โปรดักชั่น ซึ่งได้ผลิตละครเรื่องแรกคือ สะดุดรัก
ทางด้านชีวิตส่วนตัว มีพี่ชาย 1 คนชื่อ เฮนรี โรบิน เกร้กสัน
โจวชาน
โจวชาน เป็นเขตเมืองบนกลุ่มเกาะที่มีสถานะการบริหารเป็นนครระดับจังหวัดในมณฑลเจ้อเจียง ภาคตะวันออกของประเทศจีน ประกอบด้วยหมู่เกาะต่าง ๆ ทางตอนใต้ของปากอ่าวหางโจวบริเวณใกล้กับนครหนิงปัว ตัวเมืองของจังหวัดนี้อยู่ที่ ติ้งไห่ บนเกาะโจวชาน ซึ่งปัจจุบันมีฐานะเป็นเขตติ้งไห่ จากการสำรวจสำมะโนประชากรปี 2020 ประชากรของจังหวัดโจวชานมีจำนวน 1,157,817 คน โดยในจำนวนนี้มี 882,932 คนอาศัยอยู่ในบริเวณสิ่งปลูกสร้าง (built-up area) ซึ่งประกอบด้วย 2 เขต ได้แก่ เขตติ้งไห่ และเขตผู่ถัว
เมื่อวันที่ 8 กรกฎาคม 2011 รัฐบาลกลางได้อนุมัติให้โจวชาน เป็นเขตใหม่ระดับชาติ (国家级新区) ชื่อว่า เขตใหม่หมู่เกาะโจวชาน (舟山群岛新区)
เขตการปกครอง
โจวชานแบ่งเขตการปกครองออกเป็น 2 เขต และ 2 อำเภอ และแบ่งย่อยอีกเป็น 36 เขตการปกครองระดับตำบล ได้แก่ 17 เมือง, 5 ตำบล และ 14 แขวง
สตาร์เคด
สตาร์เคด เป็นศึกใหญ่ของมวยปล้ำอาชีพ ที่จัดขึ้นตั้งแต่ปี ค.ศ. 1983 จนถึง ค.ศ. 2000 ภายใต้สมาคมของ แนชั่นแนลเรสต์ลิงแอไลแอนซ์ และ เวิลด์แชมเปี้ยนชิพเรสต์ลิง เป็นรายการหลักที่เทียบกับ เรสเซิลเมเนีย ของ WWE (ถึงแม้ว่า สตารร์เคจ ถูกจัดขึ้นในเดือนพฤศจิกายน หรือ ธันวาคม ในขณะที่ เรสเซิลเมเนีย จะจัดขึ้นในเดือน มีนาคม หรือ เดือนเมษายน) รายการศึกใหญ่ที่โดดเด่นที่ใหญ่ที่สุดของรายการมวยปล้ำอาชีพ ตั้งแต่ ค.ศ. 1983 - ค.ศ. 1987 สตารร์เคจ ถูกผลิตรายการนี้ขึ้นโดยบริษัท จิมครอกเคทท์โปรโมชั่น ซึ่งเป็นเจ้าของสมาคม แนชั่นแนลเรสต์ลิงแอไลแอนซ์ จากนั้นในปี ค.ศ. 1988 บริษัท จิมครอกเคทท์โปรโมชั่น ได้ขายกิจการมวยปล้ำให้กับ เท็ด เทอเนอร์ เนื่องจากมีปัญหาทางการเงิน และได้เปลี่ยนชื่อมาเป็น เวิลด์แชมเปี้ยนชิพเรสต์ลิง หลังจากนั้นก็ได้มีคู่แข่งรายการศึกใหญ่ คือ Survivor Series ของ World Wrestling Federation จึงตัดสินใจยัายไปจัดในเดือน ธันวาคม ในปี ค.ศ. 1988
จาก ค.ศ. 1960 ถึง ค.ศ. 1980 นั้นได้เป็นธรรมเนียมของ JCP ที่ถือมวยปล้ำเหตุการณ์ที่สำคัญในการขอบคุณพระเจ้าและคริสต์มาสส่วนใหญ่จัดที่กรีนสโบโคลีเซียม ในปี ค.ศ. 1983 JCP สร้าง สตารร์เคจ เป็นของ Supercard เพื่อดำเนินการต่อประเพณีขอบคุณพระเจ้า และการแพร่กระจายได้ในดินแดนของตนเกี่ยวกับโทรทัศน์วงจรปิด เกี่ยวกับความนิยมกระจายเสียงโทรทัศน์วงจรปิดและประสบความสำเร็จทางการเงินจากปี ค.ศ. 1987 สตารร์เคจ ถูกถ่ายทอดเกี่ยวกับจ่ายต่อการมุมมองเหตุการณ์ NWA แรกที่จะทำมา
ในปี ค.ศ. 2017 ทาง WWE ได้ประกาศว่า สตาร์เคด จะกลับมาอีกครั้งในฐานะศึกใหญ่ของสแมคดาวน์ ในวันที่ 25 พฤศจิกายน ค.ศ. 2017
2017
สตาร์เคด (2017) (Starrcade (2017)) เป็นรายการพิเศษของมวยปล้ำอาชีพของ ดับเบิลยูดับเบิลยูอี สำหรับค่าย SmackDown ซึ่งจัดในวันที่ 25 พฤศจิกายน ค.ศ. 2017 ในสนามGreensboro Coliseum Complex เมืองGreensboro, North Carolina เป็นศึกครั้งที่ 19 ของสตาร์เคด และเป็นครั้งแรกที่จัดภายใต้ ดับเบิลยูดับเบิลยูอี ในรอบ 17 ปี และมีแขกรับเชิญที่มาปรากฎตัวคือ Ric Flair, Ricky Steamboat, The Rock 'n' Roll Express และ The Hardy Boyz
พ.ศ. 2439
พุทธศักราช 2439 (นับแบบใหม่) ตรงกับปีคริสต์ศักราช 1896 เป็นปีอธิกสุรทินที่วันแรกเป็นวันพุธ ตามปฏิทินเกรกอเรียน
กีฬาวอลเลย์บอลหญิงในโอลิมปิกฤดูร้อน 2012 – รอบคัดเลือก
การแข่งขันกีฬาวอลเลย์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
การคัดเลือก
ทีมที่ผ่านการคัดเลือกทีมหญิงมีรายละเอียดดังนี้
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
แดนนี เอลฟ์แมน
แดเนียล โรเบิร์ต "แดนนี" เอลฟ์แมน นักแต่งดนตรีประกอบภาพยนตร์ และนักดนตรีชาวอเมริกัน มีผลงานดนตรีประกอบภาพยนตร์จำนานมาก ตั้งแต่ พ.ศ. 2523 จนถึงปัจจุบัน เคยได้รับการเสนอชื่อเข้าชิงรางวัลออสการ์ 4 ครั้ง และได้รับรางวัลแกรมมีจากภาพยนตร์เรื่องแบทแมน และรางวัลเอมมีจากภาพยนตร์ซีรีส์ Desperate Housewives (สมาคมแม่บ้านหัวใจเปลี่ยว)
แดนนี เอลฟ์แมนเป็นเพื่อนสนิทกับทิม เบอร์ตัน และเป็นผู้แต่งดนตรีประกอบให้กับภาพยนตร์เกือบทุกเรื่องของเบอร์ตัน (ยกเว้นเพียงเรื่อง Ed Wood และ Sweeney Todd) ผลงานดนตรีประกอบภาพยนตร์อื่นๆ เช่น สไปเดอร์แมนทุกภาค และเรื่องอื่นๆ ที่กำกับโดย แซม ไรมี, เรื่อง เม็นอินแบล็ค ทั้งสองภาคที่กำกับโดย แบร์รี ซอนเนนเฟลด์
แหล่งข้อมูลอื่น
1953
นอร์มานดียา — เนมาน
นอร์มานดียา — เนมาน (Нормандия — Неман Normandie-Niémen) เป็นภาพยนตร์เรื่องยาวแนวชีวิตและสงครามร่วมมือกันระหว่างสหภาพโซเวียต และ ฝรั่งเศส กำกับโดย Jean Dréville อำนวยการสร้างโดย Alexandre Kamenka ภาพยนตร์เล่าเรื่องราวเกี่ยวกับหน่วยนอร์ม็องดี - เนมาน หน่วยรบทางอากาศของกองทัพฝรั่งเศสเสรีที่ปฏิบัติงานในสหภาพโซเวียตระหว่างแนวรบด้านตะวันออก ในช่วงสงครามโลกครั้งที่สอง ภาพยนตร์เข้าฉายที่ฝรั่งเศสในวันที่ 24 กุมภาพันธ์ 1960 และที่สหภาพโซเวียตในวันที่ 9 มีนาคม ปีเดียวกัน
พรรคประชาธิปไตยเสรีนิยมพระพุทธศาสนา
พรรคประชาธิปไตยเสรีนิยมพระพุทธศาสนา (គណបក្សប្រជាធិបតេយ្យសេរីនិយមព្រះពុទ្ធសាសនា คณบกฺสบฺรชาธิบเตยฺยเสรีนิยมพฺระพุทฺธสาสนา; Buddhist Liberal Democratic Party; BLDP) เป็นพรรคการเมืองในกัมพูชา ก่อตั้งเมื่อ พ.ศ. 2536 โดยซอน ซาน อดีตนายกรัฐมนตรีของกัมพูชา เพื่อเป็นตัวแทนของแนวร่วมปลดปล่อยแห่งชาติประชาชนเขมร ซึ่งเป็นกลุ่มต่อต้านคอมมิวนิสต์ที่นำโดยซอนซาน
พรรคได้รับเลือกตั้ง 10 ที่นั่งในการเลือกตั้ง พ.ศ. 2536 และได้เข้าร่วมรัฐบาลกับพรรคฟุนซินเปกและพรรคประชาชนกัมพูชา อย่างไรก็ตาม ความขัดแย้งระหว่างซอน ซานและเอง เมาลี ทำให้เกิดความแตกแยกภายในพรรค ความขัดแย้งในพรรคนี้ทำให้นายเมียส จันเกียบ ส.ส. จังหวัดกันดาลยิงตัวตายเมื่อ 8 สิงหาคม พ.ศ. 2538 โดยเขียนจดหมายไว้ ขอให้ยุติความขัดแย้งภายในพรรค แต่ในที่สุดพรรคต้องสลายตัวไปเมื่อ พ.ศ. 2540 เอง เมาลีไปจัดตั้งพรรคเสรีนิยมประชาธิปไตย ส่วนซอน ซาน ไปจัดตั้งพรรคซอนซาน ทั้งสองพรรคไม่ได้รับการเลือกตั้งใน พ.ศ. 2541
แสงเอกรงค์
แสงเอกรงค์ (monochromatic light) หรือ รังสีเอกรงค์ (monochromatic radiation) คือคลื่นของแสง ที่ประกอบด้วยความถี่หรือความยาวคลื่นเดียว เช่น หากเป็นสีแดงก็จะประกอบด้วยคลื่นแสงสีแดงความถี่ค่าเดียวเท่านั้น และถ้าเป็นสีเขียวก็จะประกอบด้วยคลื่นแสงสีเขียวเท่านั้น และไม่สามารถแยกได้โดยใช้สเปกโทรมิเตอร์ เช่น ปริซึม
แสงมีสมบัติขึ้นอยู่กับความยาวคลื่น แสงที่มีสี ต่าง ๆ กันมีความยาวคลื่นแตกต่างกัน แสงที่เปล่งออกมาจากแหล่งกำเนิดแสงทั่วไป (เช่น ดวงอาทิตย์ หลอดไฟสีขาว) เป็นส่วนผสมรวมของแสงที่ความยาวคลื่นแตกต่างกันหลายค่า การแยกด้วยปริซึมหรืออุปกรณ์ที่ทำให้เกิดการกระจายแสงได้ จะสามารถยืนยันได้ว่าแสงที่มีความยาวคลื่นต่าง ๆ ผสมปนเปกันอยู่
ตัวอย่างและคุณสมบัติ
แสงเอกรงค์มีความยาวคลื่นแสงเพียงบางช่วงเท่านั้น ดังนั้นจึงมีสมบัติต่าง ๆ
ไฮโดรเจนเปอร์ออกไซด์แบบไอระเหย
ไฮโดรเจนเปอร์ออกไซด์แบบไอระเหย (Vaporized hydrogen peroxide (เครื่องหมายการค้า VHP), หรือเรียกว่า hydrogen peroxide vapor (HPV)) เป็นสารไฮโดรเจนเปอร์ออกไซด์ (HO) ในรูปไอระเหยที่มีการใช้งานเพื่อเป็นสารต้านจุลชีพที่อุณหภูมิต่ำในการกำจัดสิ่งปนเปื้อนในพื้นที่ปิดล้อมและปิดสนิท เช่น ส่วนปฏิบัติงานในห้องทดลอง, ห้องแยกโรค (isolation room), และห้องทำความสะอาดแบบเคลื่อนผ่าน (pass-through room) และกระทั่งพื้นที่ภายในเครื่องบิน
สถานะการกำกับดูแล
สำนักงานปกป้องสิ่งแวดล้อมสหรัฐ (EPA) ขึ้นทะเบียนไฮโดรเจนเปอร์ออกไซด์แบบไอระเหยว่าเป็นสารทำให้ปลอดเชื้อ (sterilant) ซึ่งให้คำจำกัดความว่า "สารที่ทำลายหรือกำจัดจุลินทรีย์มีชีวิตทุกรูปแบบในสภาพแวดล้อมที่ไม่มีชีวิต รวมถึงเซลล์แบคทีเรียในสภาพปกติทุกรูปแบบ, สปอร์ของแบคทีเรีย, เชื้อรา, สปอร์ของเชื้อรา, และไวรัส" ในฐานะสารทำให้ปลอดเชื้อ ไฮโดรเจนเปอร์ออกไซด์แบบไอระเหยเป็นหนึ่งในสารเคมีที่ได้รับการอนุมัติให้ใช้ขจัดการปนเปื้อนสปอร์ของโรคแอนแทรกซ์ในอาคารที่มีการปนเปื้อน เช่นกรณีที่เกิดขึ้นระหว่างเหตุโจมตีด้วยแอนแทรกซ์ พ.ศ. 2544 ในสหรัฐ นอกจากนี้ยังแสดงให้เห็นว่ามีประสิทธิภาพในการกำจัดเชื้อไวรัสวิเทศ (exotic virus) จากสัตว์ เช่นไวรัสไข้หวัดนก และไวรัสก่อโรคนิวคาสเซิล จากอุปกรณ์และพื้นผิวต่าง ๆ
การนำมาใช้งาน
ไฮโดรเจนเปอร์ออกไซด์แบบไอระเหยผลิตจากสารละลายของ HO กับน้ำ โดยใช้เครื่องกำเนิดที่ออกแบบมาเพื่อวัตถุประสงค์นี้โดยเฉพาะ ขั้นแรกเครื่องกำเนิดจะลดความชื้นของอากาศโดยรอบ จากนั้นจึงผลิตไอระเหยไฮโดรเจนเปอร์ออกไซด์ โดยส่งผ่านไฮโดรเจนเปอร์ออกไซด์ในสภาพสารละลายไปยังเครื่องพ่นไอระเหยและหมุนเวียนไอในอากาศด้วยความเข้มข้นตามที่ตั้งโปรแกรมไว้ซึ่งปกติมีตั้งแต่ 140 ppm ถึง 1,400 ppm ขึ้นอยู่กับเชื้อก่อโรคที่จะขจัด เมื่อเปรียบเทียบแล้วความเข้มข้น 75 ppm ถือเป็น "อันตรายต่อชีวิตหรือสุขภาพทันที" สำหรับมนุษย์ หลังจากที่ไอระเหยไฮโดรเจนเปอร์ออกไซด์หมุนเวียนอยู่ในพื้นที่ปิดตามระยะเวลาที่กำหนดไว้แล้ว ก็จะหมุนเวียนกลับเข้าไปยังเครื่องกำเนิด และจะถูกสลายกลับเป็นน้ำและออกซิเจนโดยเครื่องฟอกเชิงเร่งปฏิกิริยาออกซิเดชัน (catalytic converter) จนกระทั่งความเข้มข้นของไอระเหยของไฮโดรเจนเปอร์ออกไซด์ลดลงถึงระดับที่ปลอดภัย (โดยทั่วไป <1 ppm) หรืออีกวิธีหนึ่งคือระบายไอระเหยของไฮโดรเจนเปอร์ออกไซด์ออกสู่อากาศภายนอก ในกรณีที่ไม่จำเป็นต้องดึงไอระเหยกลับคืนมา
การใช้ในโรงพยาบาล
ไฮโดรเจนเปอร์ออกไซด์แบบไอระเหยได้ผ่านการตรวจสอบว่าเป็นสารฆ่าเชื้อในอากาศและถูกใช้เป็นมาตรการควบคุมการติดเชื้อสำหรับโรงพยาบาล และมีการพิสูจน์ว่าสามารถลดอุบัติการณ์ของการติดเชื้อในโรงพยาบาลจากเชื้อโรคหลายชนิด เช่นการติดเชื้อ Clostridium difficile, การติดเชื้อเอนเทอโรคอคคัส ที่ต้านทานต่อยาแวนโคมัยซิน และการติดเชื้อสแตฟฟิโลคอกคัส ออเรียส ที่ต้านทานต่อยาเมธิซิลิน ซึ่งล้วนเกี่ยวข้องกับการปนเปื้อนในสิ่งแวดล้อม มีการใช้ไอระเหยของ HO ในโรงพยาบาลเพื่อกำจัดสารก่อโรคจากสิ่งแวดล้อม เช่นเชื้อแบคทีเรีย Klebsiella pneumoniae ที่ดื้อต่อยาปฏิชีวนะ และป้องกันการติดเชื้อของผู้ป่วยที่ตามมาในภายหลัง
เทคโนโลยีการตรวจติดตาม
สำนักงานบริหารความปลอดภัยและอาชีวอนามัย (OSHA) กำหนดค่าความเข้มข้นของสารเคมีในบรรยากาศการทำงานที่อนุญาตให้มีได้ หรือ PEL (permissible exposure limits) ที่ 1.0 ppm (1.4 มิลลิกรัม/ลูกบาศก์เมตร) สำหรับไอระเหยของไฮโดรเจนเปอร์ออกไซด์ โดยปกติแล้วสภาพแวดล้อมการทำงานที่ปลอดภัยรอบ ๆ อุปกรณ์ฆ่าเชื้อจะเกิดขึ้นได้ต้องมีอุปกรณ์ตรวจวัดไฟฟ้าเคมีที่สามารถวัดค่าได้ถึงระดับหนึ่งในพันล้านส่วน (ppb) และขั้นต่ำในระดับหนึ่งในล้านส่วน (ppm) โดยทั่วไปเซ็นเซอร์เหล่านี้มีราคาไม่แพง แต่มีความจำเพาะกับสภาพแวดล้อม ยิ่งไปกว่านั้นเซ็นเซอร์ไฟฟ้าเคมีสำหรับไอระเหยของไฮโดรเจนเปอร์ออกไซด์ มักตั้งอยู่ใกล้กับอุปกรณ์ฆ่าเชื้อเพื่อตรวจจับการรั่วไหลที่อาจเกิดขึ้นได้ในระหว่างรอบของการฆ่าเชื้อ ใน พ.ศ. 2557 บริษัท Advanced Sterilization Products (ASP) ผู้ผลิตเครื่อง Sterrad ซึ่งฆ่าเชื้อด้วยพลาสมาของแก๊สไฮโดรเจนเปอร์ออกไซด์ ได้ออกจดหมายเตือนถึงผู้จัดการความเสี่ยงของโรงพยาบาลเพื่อบอกพวกเขาว่า อาจพบการตกค้างของไฮโดรเจนเปอร์ออกไซด์ในบริเวณที่ทำการฆ่าเชื้อ ไอระเหยที่ตกค้างในบริเวณที่มีการฆ่าเชื้ออาจนำไปสู่การสัมผัสโดยบังเอิญของเจ้าหน้าที่โรงพยาบาล
การตรวจสอบระดับไฮโดรเจนเปอร์ออกไซด์ภายในห้องระหว่างรอบการฆ่าเชื้ออาจเป็นเรื่องที่ทำได้ยาก เนื่องจากปัญหาทางเทคนิคเช่นการควบแน่น ภาวะสูญญากาศ และความเข้มข้นที่สูง ทำให้เทคโนโลยีการตรวจจับหลายอย่าง เช่นอุปกรณ์ตรวจวัดไฟฟ้าเคมี ไม่สามารถตรวจสอบความเข้มข้นของ HO ตามเวลาจริงได้ การแก้ปัญหาเหล่านี้อาจใช้วิธีการทางแสงแทน เช่นสเปกโทรสโกปี เพื่อให้แน่ใจว่าความเข้มข้นของ HO สูงพอสำหรับห้องปลอดเชื้อ
หนาง
หนาง เป็นการถนอมอาหารประเภทเนื้อสัตว์ของทางภาคใต้ ทำจากเนื้อสัตว์ได้หลายชนิด เช่น หมู เนื้อวัว เนื้อไก่ หั่นเป็นชิ้นเล็ก ๆ หมักกับเกลือและน้ำตาลโตนด อาจผสมหยวกกล้วยหรือหน่อไม้ได้ด้วย แล้วนำไปหมักไว้ประมาณ 5-7 วัน หรือจนกว่าจะเปรี้ยว จึงนำมาปรุงอาหารได้ สีของหนางขึ้นกับชนิดของเนื้อสัตว์ ถ้าทำจากหมูจะเป็นสีชมพู เนื้อวัวเป็นสีเทา หนางนำไปปรุงอาหารได้หลายชนิด เช่น ต้ม แกง นึ่ง
หนางของภาคใต้นี้ต่างจากแหนมของภาคเหนือและภาคตะวันออกเฉียงเหนือที่มีส่วนผสมเป็นเนื้อสัตว์ ข้าว ดินประสิว และน้ำตาล
รัฐบาลสมัชชาใหญ่แห่งชาติ
รัฐบาลสมัชชาใหญ่แห่งชาติ (Büyük Millet Meclisi Hükûmeti) เรียกกันโดยทั่วไปว่า รัฐบาลอังการา (Ankara Hükûmeti)     เป็นชื่อเรียกรัฐบาลตุรกีชั่วคราวซึ่งมาจากการปฏิวัติ ตั้งอยู่ในกรุงอังการา ในช่วงสงครามประกาศอิสรภาพตุรกี (ค.ศ. 1919−1923) และในช่วงปีสุดท้ายของจักรวรรดิออตโตมัน รัฐบาลนี้มีขบวนการแห่งชาติตุรกีเป็นผู้นำ ซึ่งต่างจากรัฐบาลอันเสื่อมสลายของคอนสแตนติโนเปิล ที่มีสุลต่านออตโตมันเป็นผู้นำ
รางวัลออสการ์ สาขาเทคนิคพิเศษยอดเยี่ยม
รางวัลออสการ์ สาขาเทคนิคพิเศษยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับภาพยนตร์ที่แสดงให้เห็นถึงความสำเร็จในด้านเทคนิคพิเศษ ครั้งแรกในการมอบรางวัล (ปีค.ศ. 1939) รางวัลนี้มีชื่อว่า Best Special Effects ต่อมาในปีค.ศ. 1963 รางวัลนี้ได้แยกออกเป็น 2 ประเภท คือ Best Special Visual Effects และ Best Sound Effects ในปีค.ศ. 1972 ได้มีการหยุดมอบรางวัลนี้ และเปลี่ยนไปมอบรางวัล Academy Special Achievement Award แทน แต่เป็นช่วงระยะเวลาเพียงไม่กี่ปีเท่านั้น ในปีค.ศ. 1996 รางวัลนี้ก็ได้เปลี่ยนชื่อเป็น Best Visual Effects มาจนถึงปัจจุบัน และในปีค.ศ. 2007 ได้เปลี่ยนวิธีการเลือกภาพยนตร์ที่เข้าชิงรางวัล คือ จะเลือกภาพยนตร์มา 15 เรื่อง และคัดเหลือ 7 เรื่องในรอบสอง หลังจากนั้นจึงประกาศภาพยนตร์ที่ได้รับการเสนอชื่อเข้าชิงรางวัลนี้เพียง 3 เรื่อง
สำหรับภาพยนตร์ที่จะได้รับการเสนอชื่อเข้าชิงรางวัลนี้ เทคนิคพิเศษจะต้องเป็นสิ่งที่การถ่ายภาพยนตร์ทั่วไปทำไม่ได้ เช่น คอมพิวเตอร์กราฟิกส์สามมิติของตึกเอ็มไพร์สเตตทั้งตึก ไม่ถือว่าเข้าเงื่อนไข เนื่องจากเราสามารถ่ายภาพของตึกได้โดยง่าย ในขณะเดียวกันกรุงโรมโบราณจะเข้าเงื่อนไข เพราะเราไม่สามารถถ่ายภาพของกรุงโรมในอดีตได้ อย่างไรก็ตามการตัดสินไม่ได้พิจารณาที่ฉากใดฉากหนึ่งของภาพยนตร์เท่านั้น แต่ต้องพิจารณาคุณภาพของเทคนิคพิเศษโดยรวมของภาพยนตร์เรื่องนั้น
ตามกฎของออสการ์ เงื่อนไขของรางวัลนี้คือ "(ก) การพิจารณาเทคนิคพิเศษให้พิจารณาจากภาพรวมในการสร้างภาพยนตร์ และ" "(ข) ความสามารถในทางศิลปะ ฝีมือ และ ความถูกต้อง ที่ทำให้เกิดภาพลวงตาได้"
เจอร์รี โกลด์สมิธ
เจอรัลด์ คิง "เจอร์รี" โกลด์สมิธ (10 กุมภาพันธ์ ค.ศ. 1929 - 21 กรกฎาคม ค.ศ. 2004) นักแต่งดนตรีประกอบภาพยนตร์ชาวอเมริกัน เคยได้รับการเสนอชื่อเข้าชิงรางวัลออสการ์ 18 ครั้ง และได้รับรางวัลจากเรื่อง ดิ โอเมน (1976) ได้รับรางวัลเอมมี 4 ครั้ง โกลด์สมิธมีผลงานการแต่งดนตรีประกอบภาพยนตร์และรายการโทรทัศน์ยาวนานถึง 53 ปี ตั้งแต่ทศวรรษ 1950 ถึง 2000 โดยเฉพาะภาพยนตร์แอคชัน ระทึกขวัญ และภาพยนตร์ไซไฟ
ผลงานของโกลด์สมิธที่ได้รับการจดจำ คือดนตรีประกอบภาพยนตร์ชุดสตาร์ เทรค เขาเป็นผู้ทำดนตรีประกอบภาพยนตร์ 5 ภาค คือภาคแรก, ภาค 5, 8, 9 และ 10 และซีรีส์สตาร์ เทรค: วอยเอเจอร์
แหล่งข้อมูลอื่น
19292004
จักรพรรดินียิน (จักรพรรดิฮั่นเหอ)
จักรพรรดินียิน (陰皇后; สิ้นพระชนม์ ค.ศ. 102) เป็นจักรพรรดินีสมัยราชวงศ์ฮั่น เป็นมเหสีองค์แรกของจักรพรรดิฮั่นเหอ (漢和帝)
แอนทอน เยลชิน
แอนทอน วิกโตโรวิช เยลชิน (Anton Viktorovich Yelchin; Антон Викторович Ельчин; 11 มีนาคม ค.ศ. 1989 – 19 มิถุนายน ค.ศ. 2016) เป็นนักแสดงภาพยนตร์และโทรทัศน์ชาวอเมริกันเชื้อสายรัสเซีย
เขาเพิ่มมีผลงานการแสดงช่วงปลายทศวรรษ 1990 โดยปรากฏตัวในรายการโทรทัศน์หลายบทบาท รวมถึงผลงานแสดงภาพยนตร์ฮอลลีวูดอย่างเรื่อง Along Came a Spider และ Hearts in Atlantis ต่อมาเยลชินมีผลงานในซีรีส์โทรทัศน์เรื่อง Huff และยังแสดงในภาพยนตร์เรื่อง House of D, Alpha Dog, Charlie Bartlett รวมถึงเรื่อง Star Trek และ Terminator Salvation
ชีวิตส่วนตัว
แอนทอน เยลชิน เกิดในเลนินกราด สหภาพโซเวียต เป็นบุตรชายของ ดิรินา โครินา และวิกเตอร์ เยลชิน ทั้งคู่เป็นนักสเกต ที่เป็นดาราดังของคณะบัลเล่ต์น้ำแข็งของเลนินกราด มานาน 15 ปี พ่อแม่ของเยลชิน เสนอเข้าแข่งโอลิมปิกฤดูหนาวปี 1972 แต่เนื่องจากทั้งคู่เป็นยิว ทางโซเวียตจึงไม่อนุญาตให้พวกเขาเข้าแข่งขัน  ครอบครัวของเยลชินย้ายมาอยู่ที่สหรัฐอเมริกาเมื่อปี 1989 ในฐานะผู้ลี้ภัยทางการเมืองและการกดขี่ทางศาสนา   แม่ของเยลชินทำงานเป็นนักออกแบบท่าสเกต ส่วนพ่อเป็นโค้ชสเกต เคยเป็นเทรนเนอร์คนแรกของซาชา โคเฮน
เยลชินชอบเล่นกีตาร์ เขาพูดว่า "มันเติมเต็มเขามาก" และเขายังเป็นแฟนเพลงแนวอคูสติกบลูส์ เขาเข้าเรียนที่ Sherman Oaks Center for Enriched Studies ในทาร์ซานา รัฐแคลิฟอร์เนีย และเข้าเรียนมหาวิทยาลัยที่มหาวิทยาลัยเซาเทิร์นแคลิฟอร์เนีย ในช่วงฤดูใบไม้ร่วงปี 2007 ศึกษาด้านภาพยนตร์ ปัจจุบันเขาอยู่ในเบอร์แบงก์ฮิลส์ เมืองในเบอร์แบงก์
อาชีพ
เยลชิน เริ่มการแสดงตั้งแต่อายุได้ 9 ขวบกับภาพยนตร์นอกกระแสเรื่อง A Man is Mostly Water บทบาทในยุคแรก ๆ ของเขารวมถึงเรื่องบท แจ็กสัน ใน A Time for Dancing บทไมโลใน Delivering Milo บททอมมี วอร์ชอว์ใน House of D และเจค็อบ คลาร์ก ในมินิซีรีส์ Taken เขายังเป็นแขกรับเชิญในบทสจ๊วตในตอนหนึ่งของฤดูกาลที่ 4 ของซีรีส์ Curb Your Enthusiasm เขาแสดงในบท Byrd Huffstodt เด็อายุ 14 ลูกชายของดร. เครก (แฮงค์ อซาเรีย) ในซีรีส์ทางโทรทัศน์เรื่อง Huff ที่ออกอากาศตั้งแต่ปี 2004 ถึง 2006 และในปี 2006 เขารับบทในตอน "Tru Love" ของซีรีส์ Law & Order: Criminal Intent รับบทเป็นลูกชายของหมอที่เสียชีวิตแล้ว ส่วนภาพยนตร์ที่ทำให้เขาเป็นที่รู้จักคือในบท บ็อบบี การ์ฟิลด์ ใน Hearts in Atlantis (2001) ซึ่งเขาได้รับรางวัลแสดงยอดเยี่ยมประเภทภาพยนตร์ สำหรับนักแสดงหนุ่ม ในปี 2002 ของการแจกรางวัลยังอาร์ทิสต์อวอร์ดส เขายังแสดงในบท เนธาน แฮร์ริส ในตอน "Sex, Birth & Death" ของเรื่อง  Criminal Minds
ในปี 2007 เยลชินแสดงใน Alpha Dog หนังอาชญากรรมระทึกขวัญ ออกฉายในสหรัฐอเมริกาเมื่อวันที่ 12 มกราคม เขาแสดงเป็น แซก มาเซอร์สกี ซึ่งยึดมาจากชีวิตจริงของเหยื่อผู้ถูกเรียกค่าไถ่และฆาตกรรมที่ชื่อ นิโคลัส มาร์โควิตซ์ ยูเอสเอทูเดย์ เขียนวิจารณ์การแสดงไว้ว่า "ที่เป็นที่รักที่ผู้ใจสลาย" เยลชินปรากฏตัวในฉากอึกอัก ของฉากมีเพศสัมพันธ์ในสระว่ายน้ำ ซึ่งเขาก็บรรยายว่า "รู้สึกอึดอัด" ในการเป็นนักแสดงร่วมที่เขาไม่รู้สึกสนุกหรือภูมิใจ ในการถ่ายทำเรื่องนี้ ต่อมาเขาแสดงในภาพยนตร์ Fierce People หนังดราม่า ที่เขาร่วมแสดงประกอบ ร่วมกับนักแสดงอย่าง ไดแอน เลน และโดนัลด์ ซูเธอร์แลนด์ ออกฉายจำกัดโรงเมื่อวันที่ 7 กันยายน ในปีเดียวกัน
ในภาพยนตร์เรื่อง Charlie Bartlett ที่เยลชินแสดงในบทตามชื่อเรื่อง แสดงเป็นวัยรุ่นมัธยมผู้ร่ำรวยในโรงเรียนรัฐบาล ออกฉายวันที่ 22 กุมภาพันธ์ ค.ศ. 2008 เยลชินแสดงร่วมกับดูโอชาวรัสเซีย t.A.T.u. ในภาพยนตร์เรื่อง You and I ที่ถ่ายทำในมอสโคว์ ในช่วงซัมเมอร์ปี 2007 เขาแสดงในภาพยนตร์  Middle of Nowhere แสดงร่วมกับซูเซิน ซาแรนดอน และจัสติน แชตวิน และยังได้แสดงในภาพยนตร์สตาร์ เทรค ที่เขารับบทเป็นต้นหนเรือเอนเตอร์ไพรซ์ ที่ชื่อพาเวล เชคอฟ ต่อมาได้แสดงในตอนวัยรุ่นของ ไคล์ รีส ใน คนเหล็ก 4 มหาสงครามจักรกลล้างโลก
เสียชีวิต
เช้าวันที่ 19 มิถุนายน 2016 เพื่อน ๆ ของเยลชินพบร่างของเยลชินติดอยู่ระหว่างรถกับประตูบ้านของเขาที่เมืองลอสแอนเจลิส เยลชินถูกประกาศว่าเสียชีวิตในวันนั้นด้วยวัย 27 ปี
แหล่งข้อมูลอื่น
1989 2016
พีต ดันน์
เขาเริ่มฝึกอาชีพนักมวยปล้ำเมื่ออายุได้ 12 ปีในปี 2005 และเปิดตัวในปี 2007 ตั้งแต่นั้นเป็นต้นมาเขาได้ปล้ำในหลายสมาคมอย่างกว้างขวางในสหราชอาณาจักรเช่น Progress Wrestling, Revolution Pro Wrestling (RPW), Insane Championship Wrestling (ICW) และ Attack! Pro Wrestling (Attack!) นอกเหนือจากสหราชอาณาจักรแล้ว เขาได้ปล้ำในต่างประเทศในประเทศเยอรมนีกับ Westside Xtreme Wrestling (wXw), ในสหรัฐอเมริกากับ Pro Wrestling Guerrilla (PWG) และญี่ปุ่นกับ Michinoku Pro Wrestling
ในปี 2022 พีต ดันน์ได้ขึ้นค่ายหลักสังกัดสแมคดาวน์โดยร่วมกลุ่มเชมัสและริดจ์ ฮอลแลนด์และเปลี่ยนชื่อเป็น บุตช์ (Butch)
ภาษาเวสทรอน
ภาษาเวสทรอน (Westron) เป็นภาษาประดิษฐ์ของ เจ. อาร์. อาร์. โทลคีน ที่ใช้ในนิยายชุด มิดเดิลเอิร์ธ ในฉบับนิยายถือว่า ภาษาเวสทรอนเป็นเสมือน 'ภาษากลาง' ของโลกแห่งนั้น โดยเฉพาะในยุคสมัยในเรื่อง เดอะลอร์ดออฟเดอะริงส์ คำว่า "เวสทรอน" เป็นคำภาษาอังกฤษที่เลือกมาใช้ในการ 'แปล' ภาษานี้ (ตามที่โทลคีนว่า) มีที่มาจากคำว่า "ตะวันตก" (West) ซึ่งเป็นรากคำดั้งเดิมมาจากคำว่า อดูนิ (Adûni) ในภาษาอดูนาอิก ของชาวนูเมนอร์ ชื่อภาษาเวสทรอนในภาษาซินดารินเรียกว่า อันนูไนด์ (Annúnaid) หมายถึง ภาษาของชาวตะวันตก (Westron) บางครั้งก็เรียกว่า ฟาลาเธรน (Falathren) หมายถึง ภาษาชาวฝั่ง (Shore-language)
ภาษาเวสทรอนพัฒนามาจากภาษาอดูนาอิกของชาวนูเมนอร์ หลังจากที่ชาวนูเมนอร์เริ่มบุกเบิกและติดต่อสมาคมกับมนุษย์ทางชายฝั่งตะวันตกของทวีปมิดเดิลเอิร์ธ จึงใช้ภาษานี้แพร่หลายทั่วไป แต่รากฐานดั้งเดิมของภาษานี้ก็มาจาก ภาษาของชาวเบออร์และฮาดอร์ ซึ่งเป็นชาวเอไดน์ บรรดามนุษย์ทางชายฝั่งตะวันตกเหล่านั้นก็มีบรรพบุรุษเดียวกันกับชาวเอไดน์ ในภายหลังชนเหล่านี้เป็นพลเมืองท้องถิ่นของอาณาจักรกอนดอร์ และอาร์นอร์
นอกจากนี้ยังมีชื่อสถานที่อื่นๆ ที่ตั้งชื่อไว้ในภาษาเวสทรอน เช่น "ริเวนเดลล์" (ภาษาซินดาริน เรียกว่า "อิมลาดริส" หมายถึง หุบเขาในร่องผา) มาจากชื่อจริงว่า "คาร์นินกุล" (Karningul) หรือ "แบ๊กเอนด์" มาจากคำว่า "ลาบิน-เนค" (Labin-nec) เป็นชื่อสถานที่ที่ตั้งตามชื่อนามสกุล "ลาบินกิ" (Labingi) หรือ "แบ๊กกิ้นส์" นั่นเอง
อ้างอิง
Sprachen und Schriften in Tolkiens Welt Języki Śródziemia
Molopospermum
Molopospermum เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Molopospermum peleponnesiacum, สเปน: cuscullo, ฝรั่งเศส couscouil และ Rousillonais Catalan coscoll
ถิ่นกำเนิดของมันคือ เทือกเขาสเปน ทางตอนใต้ของฝรั่งเศส และอิตาลี (โดยเฉพาะอย่างยิ่งใน Pyrenees และ Alps) และรับประทานได้ มีการใช้ในลักษณะที่คล้ายกับ umbellifers celery และ angelica และยังเชื่อว่ามีคุณสมบัติ tonic อีกด้วย
อันซึง
องค์ชายโก อันซึง (Go Anseung, 668 – 683) องค์ชายแห่ง อาณาจักรโคกูรยอ สันนิษฐานว่าอาจจะเป็นพระราชโอรสหรือพระราชนัดดาของ พระเจ้าโพจัง กษัตริย์องค์สุดท้ายแห่งอาณาจักรโคกูรยอ
668 683
เอ็นเอ็กซ์ที เยียร์-เอ็นด์ อะวอร์ด
เอ็นเอ็กซ์ที เยียร์-เอ็นด์ อะวอร์ด (NXT Year-End Award) เป็นรางวัลที่ใช้โดย WWE ซึ่งรางวัลที่คล้ายกับ Academy, Grammy และรางวัล Slammy Award ของ WWE มอบให้กับนักมวยปล้ำอาชีพที่มีการแข่งขันกันใน NXT ในปีที่ผ่านมา มีเพียงสองรุ่นของแนวคิดและแฟนๆ ลงคะแนนออนไลน์สำหรับผู้ชนะ สำหรับรางวัล NXT Year-End ปี 2015 แฟนๆ สามารถโหวต WWE.com อย่างไรก็ตามสำหรับรางวัล NXT Year Year End ประจำปี 2016 แฟนๆ สามารถลงคะแนนในทวิตเตอร์เท่านั้น ผู้ได้รับรางวัลจะได้รับระฆังทองพร้อมค้อน
มินิตซาลาแมนเดอร์
มินิตซาลาแมนเดอร์ หรือ ปิกมีซาลาแมนเดอร์ หรือ เม็กซิกันปิกมีซาลาแมนเดอร์ (Minute salamanders, Pigmy salamanders, Mexican pigmy salamanders) เป็นสัตว์สะเทินน้ำสะเทินบกจำพวกจิ้งจกน้ำหรือซาลาแมนเดอร์ จัดอยู่ในสกุล Thorius (/ทอ-ริ-อุส/) จัดอยู่ในวงศ์ Plethodontidae หรือซาลาแมนเดอร์ไม่มีปอด
เป็นซาลาแมนเดอร์ขนาดเล็ก จัดได้ว่าเป็นซาลาแมนเดอร์ขนาดเล็กที่สุดในโลก เนื่องจากเมื่อโตเต็มที่มีขนาดไม่เกินไม้ขีดไฟ และถือได้ว่าเป็นสัตว์สี่เท้ามีหางที่มีขนาดเล็กที่สุดในโลกด้วย ซึ่งถือว่าผิดปกติสำหรับสัตว์ประเภทนี้
ซาลาแมนเดอร์ในสกุลนี้มีถิ่นกำเนิดเฉพาะในเม็กซิโกที่เดียวในโลกเท่านั้น โดยพบในรัฐเบรากรุซ, รัฐปวยบลา, รัฐเกร์เรโร และรัฐวาฮากา ที่อยู่ตอนใต้ของประเทศ โดยถูกค้นพบครั้งแรกเมื่อศตวรรษที่ 19 โดยถูกเข้าใจแต่ทีแรกว่าเป็นสัตว์เพียงชนิดเดียวนานถึง 75 ปี จนกระทั่งมีการแยกออกเป็นชนิดต่าง ๆ ได้อีก 9 ชนิด ระหว่างปี ค.ศ. 1940–ค.ศ. 1960 และต่อมาในยุคปัจจุบัน นักวิทยาศาสตร์ด้านวิทยาสัตว์เลื้อยคลานและสัตว์สะเทินน้ำสะเทินบกได้ค้นพบชนิดใหม่อีก 3 ชนิด รวมเป็นทั้งสิ้นเกือบ 30 ชนิด ทั้งนี้เนื่องจากเป็นสัตว์ขนาดเล็ก ยากจะแยกแยะออกจากลักษณะภายนอก กอรปกับเป็นสัตว์ที่หายาก อยู่ในสภาวะใกล้สูญพันธุ์หรือเสี่ยงต่อการถูกคุกคามแทบทุกชนิด ไม่มีการค้นพบมานานหลายสิบปีแล้ว โดยตัวสุดท้ายที่พบพบที่เทือกเขาอันห่างไกลในรัฐวาฮากา และเป็นซาลาแมนเดอร์ที่อาศัยอยู่เฉพาะดินแดนที่ราบสูงของเม็กซิโก
โดยนักวิทยาศาสตร์ทำการแยกแยะชนิดได้โดยการศึกษาด้วยการวิเคราะห์ทางโมเลกุล, การจัดเรียงดีเอ็นเอ, การประกอบดิจิตัล, เอกซเรย์ ตลอดจนการวิเคราะห์ทางสถิติทางกายวิภาคทั้งภายในและภายนอกลำตัว
การจำแนก
ปัจจุบัน (ค.ศ. 2016) มีทั้งสิ้น 29 ชนิด
กีฬาฟุตบอลในซีเกมส์ 2017 – ผู้เล่นทีมหญิง
ด้านล่างนี้คือ ผู้เล่น สำหรับ กีฬาฟุตบอลในซีเกมส์ 2017 - ทีมหญิง, ที่รับเป็นเจ้าภาพโดย มาเลเซีย, ซึ่งเกิดขึ้นระหว่างวันที่ 14 และ 29 สิงหาคม พ.ศ. 2560.
ผู้จัดการทีม: Mohd Asyraaf Fong Abdullah
ผู้จัดการทีม: Reijners Roger Johannes Joseph Hubertus
ผู้จัดการทีม: Marnelli Dimzon
ผู้จัดการทีม: สเปนเซอร์ ไพรเออร์
Motleyia
Motleyia เป็นสกุลของพืชดอกที่อยู่ในวงศ์ Rubiaceae. มีเพียงสปีชีส์เดียวคือ Motleyia borneensis J.T.Johanss.
ถิ่นกำเนิดของมันคือ เกาะบอร์เนียว
พรรคประชาชน (พ.ศ. 2531)
พรรคประชาชน ลงรับเลือกตั้งครั้งแรกในปี พ.ศ. 2531 ปรากฏว่าทางพรรคได้ที่นั่งทั้งสิ้น 19 ที่นั่ง
พรรคประชาชนประกาศยุบพรรคเมื่อวันที่ 19 มกราคม พ.ศ. 2532 เพื่อไปรวมกับพรรครวมไทยของนายณรงค์ วงศ์วรรณ พร้อมพรรคกิจประชาคมและพรรคก้าวหน้า โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
วัดปราสาท (อำเภอเมืองเชียงใหม่)
วัดปราสาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
ประวัติ
ตามข้อความศิลาจารึกของวัดตโปทาราม ได้กล่าวถึงเจ้าอาวาสวัดปราสาท ชื่อ พระมหาเถรสัทธรรมฐิรปราสาทเจ้า ได้รับอาราธนาจากเจ้าเมืองเชียงใหม่ ไปร่วมสังฆกรรมสวด แสดงในฐานะพระเถรชั้นผู้ใหญ่ แผ่นศิลาจารึกด้านที่ 1 บรรทัดที่ 13–16 ว่า "มหาสามาญาณสมโพธิป่าแดง มหาสุรสี มหาโพธิ์ มหาเถรธรรมเสนาปติเจ้า มหาเถรสัทธรรมฐิรปราสาทเจ้า" คำว่าปราสาทเจ้า น่าจะหมายถึงว่าวัดแห่งนี้ตั้งอยู่ในเขตที่ประทับของเจ้านาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2035 ได้รับพระราชทานวิสุงคามสีมาเมื่อ พ.ศ. 2040 พระยาหลวงแสนคำได้หล่อพระเจ้าหมื่นทอง พระพุทธรูปสัมฤทธิ์ปางมารวิชัยถวายไว้ที่วัดปราสาทเมื่อ พ.ศ. 2133 ซึ่งปรากฏจารึกข้อความไว้ที่ฐานพระองค์นี้ด้วย
อาคารเสนาสนะ
อาคารเสนาสนะที่สำคัญ ได้แก่ วิหารศิลปะล้านนา มีฐานรากเป็นก่ออิฐถือปูน ตัววิหารสร้างด้วยไม้สัก มีเสาพระวิหารเรียงรายภายในเป็นเสากลมลงรักปิดทองเพื่อทำหน้าที่รับขื่อประธานและขื่อคัดเสาทุกด้าน ในวิหารมีซุ้มโขงขนาดใหญ่ประดิษฐานพระประธาน ซุ้มโขงมีลวดลายปูนปั้นเป็นรูปหงส์คู่ตั้งอยู่ด้านข้าง มีพญานาคขมวดเป็นหางวน ขดเป็นลวดลายกระหนกขึ้นด้านบนและมีรูปลายกนกเป็นแบบลวดลายพระจันทร์แผ่กระจายรัศมีอยู่ตรงกลาง อุโบสถไม่ทราบว่ามีทรงเดิมเป็นอย่างไร บูรณะในสมัยพระยาสามล้าน ต่อมา พ.ศ. 2520 ท่านพระครูชินวงศานุวัตร์อดีตเจ้าอาวาสได้เป็นประธานในการซ่อมแซม ภายในพระอุโบสถมีพระพุทธรูปทองสัมฤทธิ์ปางมารวิชัย สูง 114 เซนติเมตร พระพุทธรูปมีอายุตามจารึกที่ฐานของพระพุทธรูป เมื่อปี พ.ศ. 2133
เจดีย์ศิลปะผสมระหว่างเจดีย์ทรงสี่เหลี่ยมศรีสัชนาลัย ผสมผสานกับเจดีย์ทรงกลมของเมืองเชียงใหม่ จากหลักฐานบันทึกของพระยาหลวงสามล้านปรากฏว่า ท่านเป็นประธานในการบูรณะเมื่อปี พ.ศ. 2366 ต่อมาได้รับการปฏิสังขรณ์ เมื่อ พ.ศ. 2526
เคอเคินฮอฟ
เคอเคินฮอฟ (Keukenhof; ) มีอีกชื่อว่า สวนแห่งยุโรป เป็นหนึ่งในสวนดอกไม้ที่ใหญ่ที่สุดในโลก ตั้งอยู่ที่เทศบาลลิสเซอ ประเทศเนเธอร์แลนด์ รายงานจากเว็บไซต์ทางการ สวนเคอเคินฮอฟมีพื้นที่ 32 ha และมีการปลูกหน่อดอกไม้ประมาณ 7 ล้านดอกทุกปี เคอคเินฮอฟเป็นที่รู้จักจากดอกทิวลิป และมีดอกไม้ชนิดอื่น ๆ เช่น ไฮอะซินท์, แดฟโฟดิล, ลิลลี, กุหลาบ, คาร์เนชัน และไอริส
เคอเคินฮอฟตั้งอยู่ในจังหวัดเซาท์ฮอลแลนด์ โดยอยู่ทางใต้ของฮาร์เลมและทางตะวันตกเฉียงใต้ของอัมสเตอร์ดัม แม้ว่าพื้นที่นี้จะเปิดสำหรับกิจกรรมส่วนตัวและเทศกาลตลอดทั้งปี แต่เคอเคินฮอฟเปิดให้บุคคลทั่วไปเข้าชมเฉพาะในช่วงจัดแสดงทิวลิปเพียง 8 สัปดาห์ ตั้งแต่กลางเดือนมีนาคมถึงกลางเดือนพฤษภาคมเท่านั้น โดยช่วงที่มีผู้เข้าชมมากที่สุดอยู่ใกล้ช่วงกลางเดือนเมษายน ทั้งนี้ขึ้นอยู่กับสภาพอากาศในฤดูปลูกที่แตกต่างกันไปทุกปี ใน ค.ศ. 2019 มีผู้เข้าชมเคอเคินฮอฟถึง 1.5 ล้านคน เทียบเท่ากับผู้เข้าชม 26,000 คนต่อวัน โดยเทียบกับจำนวนผู้เช้าชมในริกส์มิวเซียมเฉลี่ยที่ 8,000 คนต่อวัน และ Efteling มีผู้เข้าชม 14,000 คนต่อวัน
ไนท์ออฟแชมเปียนส์ (2010)
ไนท์ออฟแชมเปียนส์ (2010) เป็นรายการ เพย์-เพอร์-วิว ของ WWE จัดเมื่อวันที่ 19 กันยายน ค.ศ. 2010 สถานที่จัด คือ Allstate Arena ใน Chicago, Illinois
แมบ (ดาวบริวาร)
แมบ (/ mæb / MAB) หรือ ยูเรนัส XXVI เป็นดาวที่อยู๋วงโคจรด้านในของดาวยูเรนัส มันถูกค้นพบโดย Mark R. Showalter และ Jack J. Lissauer ในปี 2003 โดยใช้กล้องโทรทรรศน์อวกาศฮับเบิล มันถูกตั้งชื่อตามราชินีแมบ นางฟ้าราชินีจากชาวบ้านที่พูดถึงในอังกฤษ โดยวิลเลียม เชคสเปียร์จากละครโรมิโอและจูเลียต
ต่อไปนี้การค้นพบดาวแมบได้รับการแต่งตั้งชั่วคราว S / 2003 U1 และดวงจันทร์ยังถูกกำหนดให้ดาวยูเรนัส XXVI
พระเจ้าบรมวงศ์เธอ กรมหลวงพิชิตปรีชากร
พระประวัติ
พระเจ้าบรมวงศ์เธอ กรมหลวงพิชิตปรีชากร ประสูติเมื่อวันจันทร์ที่ 29 ตุลาคม พ.ศ. 2398 เมื่อพระบาทสมเด็จพระจุลจอมเกล้าเจ้าอยู่หัว เสด็จเถลิงถวัลยราชสมบัติเมื่อ พ.ศ. 2411 ได้ทรงพระกรุณาโปรดเกล้าฯ พระองค์เจ้าคัคณางคยุคล รับหน้าที่เป็นนายด่าน ทำการก่อสร้างหอพระคันธารราฐ ในวัดพระศรีรัตนศาสดาราม ซึ่งก่อสร้างค้างมาตั้งแต่รัชกาลก่อน
ต่อมาพระบาทสมเด็จพระจุลจอมเกล้าเจ้าอยู่หัว ทรงสังเกตเห็นว่าพระเจ้าน้องยาเธอพระองค์นี้ มีพระอัธยาศัยนิยมศึกษาตัวบทกฎหมายและอรรถคดี จึงโปรดฯ ให้ไปศึกษากฎหมายและการพิจารณาความกับ พระเจ้าบรมวงศ์เธอ กรมพระเทเวศร์วัชรินทร์ ซึ่งทรงบัญชาการศาลรับสั่ง อยู่ในขณะนั้น ในปี พ.ศ. 2417 โปรดให้ตั้งองคมนตรีสภา (เดิมคือ ปรีวีเคาน์ซิล) ทรงพระกรุณาโปรดเกล้าฯ ให้พระเจ้าน้องยาเธอ พระองค์เจ้าคัคณางคยุคล เป็นองคมนตรีในครั้งนั้นด้วย และแต่งตั้งให้เป็นผู้ช่วยรัฐมนตรี พิจารณาความรับสั่งบางเรื่อง
พระบาทสมเด็จพระจุลจอมเกล้าเจ้าอยู่หัว โปรดให้ตั้งศาลฎีกา ขึ้นในปี พ.ศ. 2419 พระเจ้าน้องยาเธอ พระองค์เจ้าคัคณางคยุคล ทรงเป็นอธิบดีศาลฎีกา พระองค์แรก และทรงได้รับการสถาปนาพระเกียรติยศขึ้นเป็น พระเจ้าน้องยาเธอ กรมหมื่นพิชิตปรีชากร และเป็นอธิบดีศาลแพ่งกลาง และศาลแพ่งเกษม อีก 2 ศาล ในเวลาต่อมา
ในปี พ.ศ. 2427 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าน้องยาเธอ กรมหมื่นพิชิตปรีชากร เป็นข้าหลวงขึ้นไปรักษาเมืองเชียงใหม่พระองค์ได้ทรงจัดการศาลต่างประเทศ และจัดการระเบียบการปกครองภาคเหนือใหม่ ต่อมาเมื่อเสด็จกลับกรุงเทพมหานครในปี พ.ศ. 2428 และในวันศุกร์ที่ 26 มีนาคม พ.ศ. 2429 ทรงได้รับสถาปนาเลื่อนเป็น พระเจ้าน้องยาเธอ กรมหลวงพิชิตปรีชากร ทรงศักดินา 15,000
ในปี พ.ศ. 2434 พระเจ้าน้องยาเธอ กรมหลวงพิชิตปรีชากร ทรงเป็นข้าหลวงใหญ่หัวเมืองลาวกาว เสด็จขึ้นไปว่าราชการอยู่ที่หัวเมืองลาวกาว ประจำอยู่ที่เมืองจำปาศักดิ์ ทรงปรับปรุงการปกครองหัวเมืองทางภาคอีสาน ซึ่งในขณะนั้นเป็นเพียงหัวเมืองชั้นนอก ประมาณ 20 หัวเมืองขึ้นตรงต่อกรุงเทพมหานคร ยังมิได้รวมเป็นมณฑล ในการเสด็จออกตรวจราชการตามท้องที่ต่าง ๆ ทำให้พระองค์ทรงมีความรู้เกี่ยวกับชายแดนลาว และเขมร เป็นอย่างดี
เมื่อเสด็จกลับกรุงเทพมหานคร พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้กรมหลวงพิชิตปรีชากร เป็นผู้พิพากษาฝ่ายไทยร่วมกันพิจารณาคดีความร่วมกับฝรั่งเศส ในกรณีพระยอดเมืองขวาง ต่อมาในปี พ.ศ. 2437 ทรงได้รับการแต่งตั้งให้เป็นเสนาบดีกระทรวงยุติธรรม พระองค์ที่สอง สืบต่อจากสมเด็จพระเจ้าบรมวงศ์เธอ กรมพระสวัสดิวัตน์วิศิษฎ์ ซึ่งถวายบังคมลาออกจากตำแหน่ง เพื่อเสด็จไปราชการ ณ ประเทศยุโรป และได้เป็นรัฐมนตรีด้วย
พระเจ้าบรมวงศ์เธอ กรมหลวงพิชิตปรีชากร ทรงมีความรู้ด้านการแพทย์ ทรงเป็นคนไทยคนแรกที่คิดประดิษฐ์ปรุงยาไทยผสมกับยาต่างประเทศ นอกจากนี้ยังมีพระอัจฉริยภาพในด้านการพระนิพนธ์บทร้อยแก้วและร้อยกรองมากมายหลายเรื่อง เช่น ท้ายกาสีหา นางปทุมสังกา พระองค์ยังได้ร่วมกับพระเจ้าพี่ยาเธอ และพระเจ้าน้องยาเธอจัดตั้งหอสมุดวชิรญาณขึ้นในปี พ.ศ. 2423 เพื่อเฉลิมพระเกียรติแด่พระบาทสมเด็จพระจอมเกล้าเจ้าอยู่หัว